burgasdotpro/wikipedia huggingface dataset:
Kamenná chata pod Chopkom

Kamenná chata pod Chopkom (hovorovo aj Kamienka) () je vysokohorská chata s celoročnou prevádzkou, nachádzajúca sa pod vrcholom Chopku na hlavnom hrebeni Nízkych Tatier. Je treťou najvyššie položenou chatou na Slovensku po Chate pod Rysmi a Téryho chate vo Vysokých Tatrách.
Nachádza sa tesne pod vrcholom Chopku a pôvodne slúžila ako kamenná ubytovňa pre robotníkov na stavbe lanovky. Samotná chata začala fungovať v roku 1996, v roku 2003 bola dobudovaná drevená terasa a o 3 roky neskôr sa začala rozsiahla rekonštrukcia, počas ktorej sa vybudovalo podkrovie. V súčasnosti ponúka ubytovanie pre 25 ľudí v spoločnej nocľahárni. 
Chata má vynikajúcu polohu, nakoľko je situovaná len pár desiatok metrov od vrcholovej stanice lanovky a okolo chaty vedie Cesta hrdinov SNP. Je ideálnym miestom pre oddych a doplnenie zásob vysokohorských turistov pri zimných i letných prechodoch hrebeňom Nízkych Tatier. 
Slúži ako cieľ vysokohorských túr i východisko pre výstupy na najvyššie vrchy pohoria (Ďumbier, Chopok, Dereše). Obľúbená je aj medzi skialpinistami, pre ktorých sú v okolí ideálne podmienky.
Spaľovňa

Spaľovňa je technologické zariadenie slúžiace na spaľovanie odpadu. Spaľovne možno rozlíšiť na základe toho, či spaľujú odpad samostatne alebo s prímesou ušľachtilejšieho paliva, podľa toho, či využívajú energiu uvoľnenú pri spaľovacom procese na výrobu tepla alebo elektrickej energie, alebo podľa toho, či spaľujú nebezpečné, komunálne, či ďalšie druhy odpadu.
Spaľovne na Slovensku.
Na Slovensku sa v roku 2019 nachádzali dve veľké spaľovne (kapacita nad 2 tony za hodinu) komunálneho odpadu v Bratislave (kapacita 32,7 t/hod) a v Košiciach (10 t/hod) a jedna na spaľovanie priemyselného odpadu v areáli Slovnaftu.
Medzi menšie spaľovne (do 2 ton za hodinu) sa zaraďovala jedna spaľovňa komunálneho odpadu (FCC Kysucké Nové Mesto), 6 spaľovní nemocničného odpadu (nemocnice Bojnice, Bratislava, Martin, Myjava, Nitra, Trenčín), 4 priemyselného odpadu (Duslo Šaľa, Light Stabilizers Strážske, Fecupral Prešov, Archív SB Liptovský Mikuláš) a jedna kafiléria (VAS Mojšova Lúčka).
Medzi spaľovňami sa na území Slovenska nachádzalo aj 6 zariadení na spoluspaľovanie odpadov, ktoré sa podieľajú na procese výroby cementu alebo inej priemyselnej výrobe (CRH Rohožník a Turňa nad Bodvou, Carmeuse Košice-Šaca, Cemmac Horné Srnie, Považská cementáreň Ladce, Mondi SCP Ružomberok).
La Belle Epoque

La Belle Epoque je druhý štúdiový album slovenskej rockovej skupiny Free Faces z roku 2001. Ide o dvojalbum, ktorého prvá časť obsahuje originálne štúdiové nahrávky, zatiaľ čo druhá časť je záznamom koncertu v bratislavskom Parku kultúry a oddychu z roku 1999. Táto druhá časť obsahuje skladbu „Music Is a Ladder“ nenachádzajúcu sa na žiadnom štúdiovom albume skupiny. Možno ju však nájsť na albume "Milión bohov" (1999) od formácie Šeban – Rózsa – Buntaj, ktorá bola de facto prvotnou podobou Free Faces, no opäť iba v koncertnej verzii. 
Výraz „la Belle Époque“ pochádza z francúzštiny a znamená „krásne obdobie“. Bol ním označovaný časový úsek európskych spoločenských dejín od konca 19. storočia až po vypuknutie prvej svetovej vojny, pretože išlo o obdobie, ktoré charakterizoval optimizmus a nové vedecké objavy. Výraz vznikol retrospektívne, keď sa na dané obdobie začalo ľudstvo pozerať ako na zlatý vek v kontraste s vojnovým utrpením.
Zoznam skladieb.
CD 1
CD 2 – Live in PKO '99
Autorstvo.
CD 1
Hudba: Oskar Rózsa, Maroš Hečko, okrem:
Texty: Maroš Hečko, okrem:
CD 2
Hudba: Oskar Rózsa, Maroš Hečko, okrem:
Texty: Maroš Hečko, okrem:
Zostava.
CD 1
CD 2
Hosťujúci hráči.
CD 1
CD 2
Výroba.
CD 1
CD 2
Procon-ten

"procon-ten" (s malým počiatočným písmenom p) (akroným pre anglický názov "Programmed Contraction-Tension"; doslovne: Programované sťahovanie-ťahanie) je proprietarny systém (Audi AG má tento názov registrovaný ako ochrannú známku) na zvýšenie bezpečnosti automobilov používaný Nemeckým výrobcom automobilov Audi od roku 1986 do polovice 90. rokov 20. storočia.
Audi bolo jedným z posledných nemeckých výrobcov, ktorí začali do svojich automobilov montovať airbagy najmä kvôli vysokej spoľahlivosti a nízkej cene technológie, ktorú nazývali "procon-ten".
Systém procon-ten používa hrubé káble podobné káblom v navijáku previnuté poza motor a pripevnené k jeho bloku. Čelný náraz spôsobi posunutie motora v karosérii smerom dozadu, ktorý začne tahať káble. Tieto káble su na opačnom konci pripevnené k stĺpiku riadenia a kotevným bodom bezpečnostných pásov. Pri dostatočnom ťahu na kábel tento potiahne volant na volantovej tyči smerom preč od vodiča. Volant sa pritiahne k pristrojovej doske. Takisto kable predopnú bezpečnostné pásy tak, aby pasažieri ostali v bezpečnej polohe na sedadlách a minimalizovala sa doba ich voľného letu, než ich zachytí brzdný mechanizmus v samonavíjacom bezpečnostnom páse.
Motory su v automobiloch Audi tradične montované podĺžne nad prednú nápravu tak, že vytŕčaju pred predné kolesá. na rozdiel od prevažne priečne montovaných motorov v iných automobiloch. To spôsobuje, že motor je veľmi blízko predného náraznika (špecialne v prípade radových 5-valcových motorov, pri ktorých je často chladič posunutý v motorovom priestore dozadu a na niektoru stranu motora) a dáva výhodu v tom, že motor je jedna z prvých časti auta, ktorá prichádza do styku s prekážkou. Obvykle ťažký motor absorbuje veľkú časť sily nárazu a umožňuje veľmi rýchlu reakciu systému procon-ten.
Systém procon-ten bol dostupný v modeloch Audi 80 / 90, 100 / 200, V8. Prestal sa montovať v roku 1994 po modernizácii modelovej rady 80 a premenovaní na A4, rovnako pri modelovej rade A8 a v roku 1997 sa prestal montovať aj do modelovej rady A6.
Almost True Story

Almost True Story je prvý štúdiový album slovenskej rockovej skupiny Free Faces z roku 1998. Texty troch piesní („Diva“, „Foolybear“ a „Waltz“) sú založené na básňach amerického beatnického básnika Lawrencea Ferlinghettiho.
V buklete i na kompaktnom disku albumu sú uvedené dva nepatričné údaje: „Recorded in location of Pressburg“, čo je nemecký názvoslovný archaizmus pre Bratislavu, pričom všetky informácie na albume sú v angličtine, a „Made in Czechoslovakia“, čo je referencia na vtedy už neexistujúci štátny útvar Česko-Slovensko.
Autorstvo.
Hudba: Oskar Rózsa, Maroš Hečko, okrem:
Texty: Maroš Hečko, okrem:
Clichy

Clichy (niekedy neoficiálne nazývané ako "Clichy-la-Garenne") je francúzske mesto v departemente Hauts-de-Seine v regióne Île-de-France.
Mesto je známe pod menom Clippiacum už od 6. storočia ako sídlo merovejovských kráľov.
Poloha.
Mesto má rozlohu . Najvyšší bod je položený a najnižší bod 
Obyvateľstvo.
Počet obyvateľov je ().
Nasledujúci graf zobrazuje vývoj počtu obyvateľov v meste.
Drancy

Drancy je mesto v severovýchodnej časti metropolitnej oblasti Paríža vo Francúzsku v departemente Seine-Saint-Denis, v regióne Île-de-France. 
Od centra Paríža je vzdialené .
Poloha.
Susedné obce: Bobigny, Le Bourget, Bondy, Le Blanc-Mesnil a La Courneuve.
Dejiny.
Za druhej svetovej vojny tu bol zriadený internačný tábor.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Arnošt Goldflam

Arnošt Goldflam (* 22. september 1946, Brno) je český herec, dramatik, režisér, pedagóg a spisovateľ pre deti.
Narodil sa v Brne v židovskej rodine. Po vyštudovaní JAMU pôsobil v brnianskych divadlách Večerní Brno a Divadlo X, už ako študent vystupoval v Divadle na provázku. V rokoch 1978 až 1993 pôsobil v divadle HaDivadle. V 80. rokoch začal byť obsadzovaný do menších filmových a televíznych úloh. Najväčší ohlas mali úlohy Arnošta vo filme "Dedičstvo alebo Kurvahošigutntag" a Lustiga v snímke "Lotrando a Zubejda". Z ďalších filmov a seriálov, kde sa objavil napr. "Otesánek", "Modrý Mauritius", "František je děvkař" či "Proč bychom se netopili". V terajšej dobe režíruje divadelné hry a učí na JAMU a DAMU.
Je druhýkrát ženatý, z prvého manželstva má dospelú dcéru. Jeho terajšou manželkou je výtvarníčka a scénografka Petra Goldflamová-Štětinová, s ktorou má syna a dcéru.
Goldflam bol agentom československej komunistickej Štátnej bezpečnosti (StB) pod krycím menom Eisenberg.
Chata na Martinských holiach

Chata na Martinských holiach (alebo aj Chata Martinské hole) () je horská chata s celoročnou prevádzkou, nachádzajúca sa na v rovnomennom turistickom stredisku v Lúčanskej Malej Fatre. 
Nachádza sa pod vrcholom Krížavy pri lyžiarskom stredisku "Winter Park Martinky" a má kapacitu 85 lôžok. Prístupná je autom po ceste z Vrútok, po turistických chodníkoch a v minulosti aj lanovkou z martinskej mestskej časti Stráne. 
Dejiny.
Pôvodná "chata na Martinských holiach" s kapacitou 6070 postelí bola daná do užívania v roku 1939, no počas druhej svetovej vojny Nemci chatu vypálili. Po oslobodení sa v roku 1946 začala rekonštrukcia cesty a výstavba novej chaty, ktorá bola skolaudovaná a daná do užívania v roku 1949.
Spinel

Spinel je minerál kryštalizujúci v kubickej sústave, chemicky podvojný oxid horčíka a hliníka s chemickým vzorcom MgAl2O4. Patrí do skupiny spinelov.
Názov pochádza pravdepodobne z latinského slova "spina" – tŕň, podľa ostrých oktaedrických kryštálov. Názov zaviedol Georgius Agricola v roku 1546.
Charakteristika.
Spinel má premenlivú farbu, môže byť biely, červený, fialový, modrý, hnedý až čierny, ale môže mať aj iné farby. Čierna alebo tmavozelená odroda spinelu bohatá na železo, ktoré sa viaže namiesto horčíka, sa nazýva pleonast, ceylonit alebo chlorospinel. Tmavohnedá odroda bohatá na železo sa označuje picotit. Modrá odroda bohatá na zinok je gahnospinel. Okrem Fe2+ je častou prímesou aj Zn a Mn2+. Namiesto hliníka môže byť do kryštálovej mriežky naviazané Fe3+ alebo Cr. Varieta bohatá na chróm sa označuje ako "chrómspinel" a je prechodným tuhým roztokom k chromitu. Kryštály spinelu sú obvykle oktaédrické, niekedy pozrastané, nachádzajú sa aj v zrnitých a masívnych agregátoch. Tvrdosťou zodpovedá topásu (8 podľa Mohsovej stupnice). Patrí medzi opakné minerály, v polarizovanom svetle je stále zhasnutý. Je to priehľadný až priesvitný minerál so skleným leskom. Dôležitou vlastnosťou je aj vysoká teplota tavenia.
Niektoré mineralogicky cenené odrody iných minerálov, hlavne granátov sú mylne označované ako spinely.
Vznik.
Je akcesorickou zložkou ultrabázických a bázických vyvretých hornín, napr. bazaltov a peridotitov, ale aj niektorých pegmatitov. Vo väčšom množstve sa vyskytuje s olivínom, na hliník bohatým pyroxénom vo vrchnom plášti. Vzniká tiež kontaktnou metamorfózou karbonátov alebo ílovitých hornín s nízkym obsahom SiO2. Bežný je preto v erlánoch, skarnoch a kontaktných rohovcoch. Asociuje s flogopitom, pyrotitom, chondroditom a grafitom, tiež korundom a sillimanitom. Nachádza sa aj v niektorých regionálne metamorfovaných horninách, napr. rulách.
Spinel bol pripravený aj synteticky a týmto spôsobom sa bežne vyrába.
Výskyt.
Tvorí buď primárne vtrúseniny vo vyvretých, alebo premenených horninách, v ktorých vznikol, alebo sa nachádza ako ťažká frakcia v usadených horninách, ktoré vznikajú ich rozrušovaním. Môže byť preto hojný aj v náplavoch.
Lokality.
Vo svete.
Vodným tokom opracované kryštály pochádzajú z detrických nálezísk Ratnapura na Srí Lanke a v Mogoku v Mjanmarsku. Veľké kryštály boli nájdené v Aldanskom masív v Ruskej Jakutskej republike alebo v Anity v americkom štáte New York.
V Česku je známy z Třebívlic a Měrunic a inde.
Na Slovensku.
Na Slovensku bol opísaný ako pleonast z oblasti doliny Úškrtová v Kohútove pri Hodruši-Hámroch, kde sa vyskytuje spolu s fassaitom.
Ekonomický význam.
Pekné kryštály sa používajú ako drahokamy. Väčšina drahých spinelov je červená iba malá časť modrá. Jeho trhová cena však zvyčajne nie je vysoká.
Vodovod

Vodovod je sústava aktívnych (čerpadlá) a pasívnych (vodovodné vedenie – rúry) prvkov slúžiacich na dopravu vody od jej spracovateľovi ku konečnému spotrebiteľovi. Na Slovensku sú týmito spracovateľmi jednotlivé vodárenské spoločnosti.
Predchodcom vodovodu sú takzvané akvadukty, ktoré sa používali na prepravu vody v staroveku. Ich názov pochádza z rovnakých slov ako slovenský výraz „vodovod“ – lat. "aqua" („voda“), "ducere" („viesť“).
Okrem vodárenských spoločností sa na konečnej podobe vodovodu podieľajú aj iné firmy, napríklad tie, ktoré vodovod projektujú. Špecializované firmy dokážu naprojektovať vodovod nielen pre súkromné osoby (rodinné domy), ale aj pre celé obce.
Peter Tosh

Peter Tosh, vlastným menom Winston Hubert McIntosh (* 19. február 1944 – † 11. september 1987) bol jamajský spevák, skladateľ, gitarista a významný predstaviteľ rastafariánskeho hnutia. Tvoril jadro kapely The Wailers spolu s Bobom Marleym a Bunnym Wailerom. Tosha preslávili piesne ako „Legalize It“, ktorá sa stala hymnou zástancov legalizovania marihuany, ale aj „Feel No Way“ a prerobenou „Johnny B. Goode“ od Chucka Berryho. 
Zomrel 11. septembra 1987 vo veku 42 rokov, ked’ mu vykradli dom a zastrelili ho.
Tatra 605

Tatra 605 je výcvikový automobil, ktorý vznikol v roku 1957 v n. p. Tatra Kopřivnice v ČSR. Automobil slúžil pre výcvik začínajúcich súťažných jazdcov.
Pohonnú jednotku tvoril vzduchom chladený dvojvalcový štvortaktný motor Tatra 910 o zdvihovom objeme valcov 640 ccm, umiestený pred zadnou nápravou, ktorý pri 7000 ot/min dosahoval výkon až 40 kW. Chladenie motoru zaisťoval ejektor. Prevodovka bola použitá z vozidla Aero Minor II.
Priehradový rám bol tvorený oceľovými trúbkami. Predná náprava tvorená paralelogramom bola odpružená torznými tyčami, zadná náprava bola kývnej konštrukcie, tiež odpružená torznými tyčami. 
Maximálna rýchlosť vozidla bola uvádzaná 168 km/h.
Let Turkish Airlines 981

Let Turkish Airlines č. 981 bol let spoločnosti Turkish Airlines z Istanbulu cez Paríž do Londýna dňa 3. marca 1974. Lietadlo bolo typu McDonnell Douglas DC-10-10. Na palube bolo 333 pasažierov a 13 členov posádky. Niekoľko minút po štarte sa ozval výbuch. Posádka sa márne snažila vyrovnať lietadlo, ktoré sa napokon zrútilo. Vyšetrovanie zistilo konštrukčnú vadu dverí nákladného priestoru, ktorú výrobca tajil. Tá spôsobila, že dvere nevydržali a odtrhli sa od lietadla. To spôsobilo explozívnu dekompresiu a poškodenie hydrauliky. Lietadlo sa stalo neovládateľným a zrútilo sa blízko dediny Ermenonville vo Francúzsku.
Simona Halepová

Simona Halepová (* 27. september 1991, Konstanca, Rumunsko) je rumunská tenistka.
Finálové účasti na turnajoch WTA (1).
Dvojhra - prehry (1).
&lt;br&gt;&lt;br&gt;&lt;br&gt;&lt;br&gt;&lt;br&gt;
&lt;br&gt;&lt;br&gt;&lt;br&gt;&lt;br&gt;&lt;br&gt;
&lt;br&gt;&lt;br&gt;&lt;br&gt;&lt;br&gt;&lt;br&gt;
&lt;br&gt;&lt;br&gt;&lt;br&gt;&lt;br&gt;&lt;br&gt;
&lt;br&gt;&lt;br&gt;&lt;br&gt;&lt;br&gt;&lt;br&gt;
&lt;br&gt;&lt;br&gt;&lt;br&gt;&lt;br&gt;&lt;br&gt;
Kimiko Dateová

Kimiko Dateová (; * 28. september 1970, Kjóto, Japonsko) je bývalá japonská tenistka. Počas manželstva s nemeckým pretekárom Michaelom Krummom pretekala pod menom Kimiko Dateová-Krummová, . Počas svojej kariéry vyhrala 8 turnajov WTA v dvojhre a 1 turnaj vo štvorhre.
Kimberly Poová

Kimberly Poová-Messerliová (* 20. október 1971, Los Angeles, Kalifornia, USA) je bývalá americká profesionálna tenistka. Počas svojej kariéry vyhrala 5 turnajov WTA vo štvorhre.
Josef Bek

Josef Bek (* 21. decembra 1918 Hradec Králové – † 5. mája 1995 Praha) bol český herec, ktorý celý život hral optimisticky naladených, bodrých a príjemných českých mužov z ľudu, chlapíkov do každej životnej nepohody. Za svoj život hral takmer v sedemdesiatich českých filmoch, v dvoch stovkách televíznych programov ako aj v mnohých desiatkach divadelných hier. Medzi jeho najvýznamnejšie úlohy patrí napríklad vyslúžilý vojak "Martin Kabát" z filmu "Hrátky s čertem", alebo pozoruhodný výkon vo filme "Florenc 13.30" či úloha amatérskeho dirigenta Honzu vo filme "Hudba z Marsu". Spolu s herečkou Irenou Kačírkovou nakrútil pod režijným vedením Ladislava Rychmana pravdepodobne vôbec prvú filmovú pieseň (čo bola obdoba dnešných videoklipov) na svete s názvom "Dáme si do bytu". Josef Bek miništroval a spieval v kostole Nanebovzatia Panny Márie na Veľkom námestí v Hradci Králové. Vyštudoval královohradeckú Obchodnú akadémiu. Je pochovaný na cintoríne v Hradci Králové - Pouchove.
Je po ňom pomenovaná ulica v Hradci Králové.
French Open 1998

French Open 1998 bol grandslamový tenisový turnaj, ktorý sa konal od 25. mája do 7. júna 1998 v Paríži na antukových dvorcoch Rolanda Garossa. Víťazmi dvojhier sa stali Arantxa Sánchezová Vicariová a Carlos Moyà.
Seniori.
Dvojhra mužov.
 Carlos Moyà vs. Àlex Corretja 6-3, 7-5, 6-3
Dvojhra žien.
 Arantxa Sánchezová Vicariová vs. Monika Selešová 7-6(5), 0-6, 6-2
Štvorhra mužov.
 Jacco Eltingh / Paul Haarhuis vs. Mark Knowles / Daniel Nestor 6-3, 3-6, 6-3
Štvorhra žien.
 Martina Hingisová / Jana Novotná vs. Lindsay Davenportová / Nataša Zverevová 6-1, 7-6(4)
Zmiešaná štvorhra.
 Venus Williamsová / Justin Gimelstob vs. Serena Williamsová / Luis Lobo 6-4, 6-4
Lunada

Lunada je 11-ty štúdiový album mexickej speváčky Thalíe. Bol vydaný v Emi Music 24. júna 2008, celosvetovo. Produkoval ho Emilio Estefan. Thalía album označila ako „soundtrack leta“. Album Lunada nebol dostatočne promovaný firmou Emi, ani komerčne úspešný. Pre tieto príčiny sa Thalía rozhodla po štrnásť ročnom úspešnom pôsobení ukončiť spoluprácu s EMI.
Z albumu vyšli dva single. Prvým singlom sa po voľbe fanúšikov medzi "Ten Paciencia" a "Sangre Caliente" na stránkach Univision stala pieseň "Ten Paciencia". Skladba však nezaznamenala takú úspech ako predchádzajúce hity. Druhým singlom sa stala pieseň "Será Porque Te Amo", bola však vydaná iba ako promo singel.
Thalía plánovala vydať ako single i "Sangre Calinte" a "Aventurero". Taktiež sa vyjadrila, že vypustením tretieho singla do rádií odštartuje svetové turné. Jej plány prekazila lymská borelióza, kvôli ktorej musela zrušiť všetky pripravované projekty.
Pieseň "Bendita" venovala svojej dcére Sabrine Sakae, ktorá „jej kompletne zmenila život“.
Hrátky s čertem

Hrátky s čertem (1946) je rozprávková divadelná hra, ktorú napísal český spisovateľ Jan Drda počas nacistickej okupácie. Dielo dosiahlo úspech predovšetkým v povojnovom období a to nielen preto, že sú v ňom náznaky odporu proti nacizmu.
Rozhlasová podoba.
V roku 1954 bola hra upravená aj do podoby rozhlasovej hry , v ktorej sa objavil rad známych hercov z vtedajšieho súboru Národného divadla, z ktorých niektorí si zahrali o dva roky neskôr aj vo filmovej podobe tohto diela (Stanislav Neumann, František Filipovský, Jaroslav Vojta, František Smolík).
Filmová podoba.
V roku 1956 bola táto rozprávka sfilmovaná režisérom Josefom Machom s použitím kreslených filmových dekorácií Josefa Ladu. Vo filme sa objavil celý rad vynikajúcich hercov – Josef Bek (Martin Kabát), Eva Klepáčová (Káča), Jaroslav Vojta (lúpežník Sarka Farka), František Filipovský (zabudnutý čert Karborund), František Smolík (pustovník Školastykus), Josef Vinklář (čert Lucius), Alena Vránová (princezná Dišperanda), Stanislav Neumann (zabudnutý čert Omnimor), Vladimír Ráž (čert dr. Solfernus), Bohuš Záhorský (kráľ), Rudolf Deyl mladší (vrchný Lucifer), Antonín Šůra (Boží anjel Teofil).
Charakteristika.
Hlavnými prvkami tohto diela sú nadprirodzené a už legendárne postavy pustovníka a lúpežníka, ale tiež dôvera v obyčajného českého človeka, ktorého zastupuje hlavná postava vyslúžený vojak, prostý človek "Martin Kabát". Trápi ho, že sa nevie báť. Preto ide prenocovať do starého opusteného mlyna, aby zistil, či tam skutočne straší a či on sám spozná, čo je to strach. Čertovi sa ale chcela upísať vlastnou krvou princezná "Dišperanda" spolu so svojou kamarátkou slúžkou "Kačou" tak, aby mali konečne ženícha, po ktorom obidve túžia. Čert ale odnesie "Kaču" do pekla a "Martin Kabát" ju ide z pekla vyslobodiť, čo sa mu za pomoci božieho anjela nakoniec podarí. "Martin Kabát" zostane s Kačou hospodáriť v opustenom mlyne. Potrestaný je aj neskromný pustovník a miestny lúpežník "Sarka Farka". Na princeznú zostane už len čert. Príbeh vytvára akýsi nový typ českej rozprávkovej hry s vtipnými glosami. Napriek všetkým dobovým klišé toto pôvabné dielo zostalo dodnes veľmi milé a svieže.
Zatmenie (Meyerová)

Zatmenie () je tretí diel ságy Twilight () americkej spisovateľky Stephenie Meyerovej. Kniha bola vydaná v roku 2007. Je písaná z Bellinej perspektívy, avšak epilóg je písaný z perspektívy Jacoba Blacka.
Metropolitan Opera

Metropolitan opera (slovensky Metropolitná opera) je budova opery na Manhattane v štvrti Upper West Side v New Yorku. Bola založená v apríli 1880. Sú tu uvádzané všetky typy opier. Ako generálny manažér pôsobí Peter Gelb, hudobným režisérom je James Levine. 
Metropolitná opera predstavuje pre USA najväčšiu organizáciu klasickej hudby a každoročne uvádza približne 220 operných predstavení. Je považovaná za jednu z najdôležitejších svetových operných scén a patrí medzi najväčšie na svete.
Miriam Oremansová

Miriam Oremansová (* 9. september 1972, Berlicum, Holandsko) je bývalá holandská profesionálna tenistka. Počas svojej kariéry vyhrala 3 turnaje WTA vo štvorhre.
French Open 1997

French Open 1997 bol grandslamový tenisový turnaj, ktorý sa konal od 26. mája do 8. júna 1997 v Paríži na antukových dvorcoch Rolanda Garossa. Víťazmi dvojhier sa stali Iva Majoliová a Gustavo Kuerten.
Seniori.
Dvojhra mužov.
 Gustavo Kuerten vs. Sergi Bruguera 6-3, 6-4, 6-2
Dvojhra žien.
 Iva Majoliová vs. Martina Hingisová 6-4, 6-2
Štvorhra mužov.
 Jevgenij Kafeľnikov / Daniel Vacek vs. Todd Woodbridge / Mark Woodforde 7-6, 4-6, 6-3
Štvorhra žien.
 Gigi Fernándezová / Nataša Zverevová vs. Mary Joe Fernándezová / Lisa Raymondová 6-2, 6-3
Zmiešaná štvorhra.
 Rika Hirakiová / Mahesh Bhupathi vs. Lisa Raymondová / Patrick Galbraith 6-4, 6-1
Zoznam piesní skupiny Brontosauři

Toto je zoznam piesní, ktoré naspievala a nahrala skupina Brontosauři.
Zoznam piesní.
poz. - pieseň - duet - (autor hudby / autor textu piesne) - rok
(h:/t:) - doteraz nezistený autor hudby alebo textu
Australian Open 2006

Australian Open 2006 bol grandslamový tenisový turnaj, ktorý sa konal od 16. januára do 29. januára 2006 v austrálskom Melbourne. Víťazmi dvojhier sa stali Amélie Mauresmová a Roger Federer.
Seniori.
Dvojhra mužov.
 Roger Federer vs. Marcos Baghdatis 5-7, 7-5, 6-0, 6-2
Dvojhra žien.
 Amélie Mauresmová vs. Justine Heninová 6-1, 2-0 skreč
Štvorhra mužov.
 Bob Bryan / Mike Bryan vs. Martin Damm / Leander Paes 4-6, 6-3, 6-4
Štvorhra žien.
 Jen C’ / Čeng Ťie vs. Samantha Stosurová / Lisa Raymondová 2-6, 7-6(7), 6-3
Zmiešaná štvorhra.
 Martina Hingisová / Mahesh Bhupathi vs. Jelena Lichovcevová / Daniel Nestor 6-3, 6-3
Australian Open 2005

Australian Open 2005 bol grandslamový tenisový turnaj, ktorý sa konal od 17. januára do 30. januára 2005 v austrálskom Melbourne. Víťazmi dvojhier sa stali Serena Williamsová a Marat Safin.
Seniori.
Dvojhra mužov.
 Marat Safin vs. Lleyton Hewitt 1-6, 6-3, 6-4, 6-4
Dvojhra žien.
 Serena Williamsová vs. Lindsay Davenportová 2-6, 6-3, 6-0 
Štvorhra mužov.
 Wayne Black / Kevin Ullyett vs. Bob Bryan / Mike Bryan 6-4, 6-4
Štvorhra žien.
 Svetlana Kuznecovová / Alicia Moliková vs. Lindsay Davenportová / Corina Morariová 6-3, 6-4
Zmiešaná štvorhra.
 Samantha Stosurová / Scott Draper vs. Liezel Huberová / Kevin Ullyett 6-2, 2-6, 10-6
Australian Open 2004

Australian Open 2004 bol grandslamový tenisový turnaj, ktorý sa konal od 19. januára do 1. februára 2004 v austrálskom Melbourne. Víťazmi dvojhier sa stali Justine Heninová a Roger Federer.
Seniori.
Dvojhra mužov.
 Roger Federer vs. Marat Safin 7-6(3), 6-4, 6-2
Dvojhra žien.
 Justine Heninová vs. Kim Clijstersová 6-3, 4-6, 6-3 
Štvorhra mužov.
 Michaël Llodra / Fabrice Santoro vs. Bob Bryan / Mike Bryan 7-6(4), 6-3
Štvorhra žien.
 Virginia Ruanová Pascualová / Paola Suárezová vs. Svetlana Kuznecovová / Jelena Lichovcevová 6-4, 6-3
Zmiešaná štvorhra.
 Jelena Bovinová / Nenad Zimonjić vs. Martina Navrátilová / Leander Paes 6-1, 7-6(3)
Australian Open 2003

Australian Open 2003 bol grandslamový tenisový turnaj, ktorý sa konal od 13. januára do 26. januára 2003 v austrálskom Melbourne. Víťazmi dvojhier sa stali Serena Williamsová a Andre Agassi.
Seniori.
Dvojhra mužov.
 Andre Agassi vs. Rainer Schüttler 6-2, 6-2, 6-1
Dvojhra žien.
 Serena Williamsová vs. Venus Williamsová 7-6(4), 3-6, 6-4 
Štvorhra mužov.
 Michaël Llodra / Fabrice Santoro vs. Mark Knowles / Daniel Nestor 6-4, 3-6, 6-3
Štvorhra žien.
 Serena Williamsová / Venus Williamsová vs. Virginia Ruanová Pascualová / Paola Suárezová 4-6, 6-4, 6-3
Zmiešaná štvorhra.
 Martina Navrátilová / Leander Paes vs. Eleni Daniilidouová / Todd Woodbridge 6-4, 7-5
Australian Open 2002

Australian Open 2002 bol grandslamový tenisový turnaj, ktorý sa konal od 14. januára do 27. januára 2002 v austrálskom Melbourne. Víťazmi dvojhier sa stali Jennifer Capriatiová a Thomas Johansson.
Seniori.
Dvojhra mužov.
 Thomas Johansson vs. Marat Safin 3-6, 6-4, 6-4, 7-6(4)
Dvojhra žien.
 Jennifer Capriatiová vs. Martina Hingisová 4-6, 7-6(7), 6-2 
Štvorhra mužov.
 Mark Knowles / Daniel Nestor vs. Michaël Llodra / Fabrice Santoro 7-6, 6-3
Štvorhra žien.
 Martina Hingisová / Anna Kurnikovová vs. Daniela Hantuchová / Arantxa Sánchezová Vicariová 6-2, 6-7, 6-1
Zmiešaná štvorhra.
 Daniela Hantuchová / Kevin Ullyett vs. Paola Suárezová / Gastón Etlis 6-3, 6-2
Zoznam piesní Jana Nedvěda

Toto je zoznam piesní, ktoré naspieval alebo zložil spevák, skladateľ a textár Jan Nedvěd.
Zoznam piesní.
poz. - pieseň - duet - (autor hudby / autor textu piesne) - rok
(h:/t:) - doteraz nezistený autor hudby alebo textu
David Steel

David Málek (* Zlín, Česko), známy najmä pod umeleckým menom David Steel je český rapper a podnikateľ, ktorý na hudobnej scéne pôsobí približne od roku 2007. V roku 2009 vydal svoj debutový album "Bumerang".
Hudobná kariéra.
V roku 2004 začal David Steel písať svoje prvé texty vo väzení (i keď k rapu sa dostal už skôr) a neskôr, v roku 2006 začal nahrávať prvé skladby v štúdiu P.A.trick records. V roku 2007 sa David začal objavovať na koncertoch spolu s Jay Dieselom a DJom Opiom a spolu s českým rapperom Headdym stavia v Zlíne nahrávacie štúdio Base (kde neskôr nahral aj svoj debutový album).
V roku 2008 sa objavil na albume Jay Diesela "Život napsal sám" v skladbe "Smrt všem fake". V roku 2008 urobil videoklip na skladbu "Ráže Magnum Steel" (režíroval ho Romeo), ktorá sa stretla so zmiešanými reakciami a začalo sa hovoriť o prvom albume. Ten vyšiel v roku 2009 pod názvom Bumerang s hosťami ako H16, Ego a producentmi ako Grimaso, Emeres, Opia... Klip bol urobený k skladbám "Jeden team" a "Dalo mi sílu", ktorá sa objavila na Headdyho albume. Album dal Steel zadarmo na voľné stiahnutie.
V roku 2010 sa objavil v klipoch "Sranda musí byť" od H16, "Hip Hop ide hore/Monopol" od Grimasa a Rytmusa a objavili sa prvé informácie o druhom albume "Scorpion". K albumu boli natočené dva promo klipy "Vyspím se až v hrobě" a "100x opakovaná lež". V októbri sa na internet dostala skladba "LSD" (Lambo style door) s hosťujúcim Nironicom a Mad Skillom na produkcii. Klip k skladbe "LSD" mal premiéru 20. decembra 2010 a okrem Davida Steela sa v ňom objavil aj hosťujúci Nironic, Mad Skill, Otecko a Majk Spirit zo skupiny H16
Súkromný život.
2. septembra 2009 neznámi zlodeji vykradli Steelov dom a odcudzili šperky, mobil, peniaze a veci v hodnote 700 tisíc českých korún. Steel ponúkol za tip na zlodeja odmenu 300 tisíc českých korún.
6. apríla 2011 sa dostal do zadržovacej väzby za podozrenie z daňových únikov v hodnote najmenej 26 miliónov českých korún. Po osemnástich mesiacoch vyšetrovacej väzby sa dostal na slobodu. Odsúdený nebol.
Šulek

Šulek ("Sulek, Schulek, Shulek", f. Šuleková), je priezvisko:
Eurykratides (kráľ Sparty)

Eurykratides alebo Eurykrates II. () z kráľovského rodu Agiovcov bol kráľ Sparty približne od roku 615 pred Kr. do roku 590 pred Kr.
Eurykratides figuruje v zoznamoch antických historikov ako v poradí trinásty panovník kráľovského rodu Agiovcov. Záznam rokov obdobia jeho vlády je približný, lebo historické fakty, ktoré by upresnili dobu jeho nástupu na trón a dĺžku panovania nie sú známe.
Historik Herodotos vo svojom diele " História " spomína Eurykratida ako jedného z kráľovských predkov Leonida v jeho dynastickej línii. O jeho činoch z obdobia jeho vlády vieme len toľko čo zaznamenal Pausanias vo svojej v knihe " Opis Grécka ", že po druhej messénskej vojne, vedenej po vzbure Messénčanov proti Lakedaimončanom (Sparťanom) Anaxandrov syn Eurykratides a jeho syn León viedli neúspešnú vojnu proti Tegei, ktorá počas druhej messénskej vojny podporovala boj Messénčanov o slobodu.
Australian Open 2001

Australian Open 2001 bol grandslamový tenisový turnaj, ktorý sa konal od 15. januára do 28. januára 2001 v austrálskom Melbourne. Víťazmi dvojhier sa stali Jennifer Capriatiová a Andre Agassi.
Seniori.
Dvojhra mužov.
 Andre Agassi vs. Arnaud Clément 6-4, 6-2, 6-2
Dvojhra žien.
 Jennifer Capriatiová vs. Martina Hingisová 6-4, 6-3 
Štvorhra mužov.
 Jonas Björkman / Todd Woodbridge vs. Byron Black / David Prinosil 6-1, 5-7, 6-4, 6-4
Štvorhra žien.
 Serena Williamsová / Venus Williamsová vs. Lindsay Davenportová / Corina Morariová 6-2, 2-6, 6-4
Zmiešaná štvorhra.
 Corina Morariová / Ellis Ferreira vs. Barbara Schettová / Joshua Eagle 6-1, 6-3
Let TWA 800

Let TWA 800 bol let spoločnosti Trans World Airlines, ktorý letel 17. júla 1996 z Medzinárodného letiska Johna F. Kennedyho v New Yorku a mal pristáť na Letisku Leonarda da Vinci-Fiumicino v Ríme s medzipristátím na Letisku Charlesa de Gaulla v Paríži. Na let bol nasadený Boeing 747-131 s imatrikulačnou značkou N93119. Na palube bolo 212 pasažierov a 18 členov posádky. Let vzlietol o 20:19. O 20:31:12 zmizol z obrazoviek radaru. O 38 sekúnd neskôr sa ozval kapitán Boeingu 737 od spoločnosti Eastwind Airlines a povedal: "„Videl som nejakú explóziu vo výške 16 000 stôp (4 900 metrov).“" Vyšetrovanie zistilo, že let TWA 800 sa zrútil nad Atlantickým oceánom po explózii neznámeho pôvodu. Haváriu lietadla nikto neprežil. Následné vyšetrovanie odhalilo, že explóziu spôsobila iskra z nezabezpečeného senzoru paliva. Závery vyšetrovania viedli k nariadeniu, že všetky takéto a podobné systémy v kontakte s palivovou nádržou musia byť dobre izolované. Osobné svedectvá ľudí z pobrežia vtedy priniesli aj verzie, že mohlo ísť o teroristický útok alebo zablúdenú strelu Vojenského námorníctva Spojených štátov.
Australian Open 2000

Australian Open 2000 bol grandslamový tenisový turnaj, ktorý sa konal od 17. januára do 30. januára 2000 v austrálskom Melbourne. Víťazmi dvojhier sa stali Lindsay Davenportová a Andre Agassi.
Seniori.
Dvojhra mužov.
 Andre Agassi vs. Jevgenij Kafeľnikov 3-6, 6-3, 6-2, 6-4
Dvojhra žien.
 Lindsay Davenportová vs. Martina Hingisová 6-1, 7-5 
Štvorhra mužov.
 Ellis Ferreira / Rick Leach vs. Wayne Black / Andrew Kratzmann 6-4, 3-6, 6-3, 3-6, 18-16
Štvorhra žien.
 Lisa Raymondová / Rennae Stubbsová vs. Martina Hingisová / Mary Pierceová 6-4, 5-7, 6-4
Zmiešaná štvorhra.
 Rennae Stubbsová / Jared Palmer vs. Arantxa Sánchezová Vicariová / Todd Woodbridge 7-5, 7-6(3)
Australian Open 1999

Australian Open 1999 bol grandslamový tenisový turnaj, ktorý sa konal od 18. januára do 31. januára 1999 v austrálskom Melbourne. Víťazmi dvojhier sa stali Martina Hingisová a Jevgenij Kafeľnikov.
Seniori.
Dvojhra mužov.
 Jevgenij Kafeľnikov vs. Thomas Enqvist 4-6, 6-0, 6-3, 7-6(1)
Dvojhra žien.
 Martina Hingisová vs. Amélie Mauresmová 6-2, 6-3 
Štvorhra mužov.
 Jonas Björkman / Patrick Rafter vs. Mahesh Bhupathi / Leander Paes 6-3, 4-6, 6-4, 6-7(10), 6-4
Štvorhra žien.
 Martina Hingisová / Anna Kurnikovová vs. Lindsay Davenportová / Nataša Zverevová 7-5, 6-3
Zmiešaná štvorhra.
 Mariaan de Swardtová / David Adams vs. Serena Williamsová / Max Mirnyj 6-4, 4-6, 7-6(5)
Australian Open 1998

Australian Open 1998 bol grandslamový tenisový turnaj, ktorý sa konal od 19. januára do 1. februára 1998 v austrálskom Melbourne. Víťazmi dvojhier sa stali Martina Hingisová a Petr Korda.
Seniori.
Dvojhra mužov.
 Petr Korda vs. Marcelo Ríos 6-2, 6-2, 6-2
Dvojhra žien.
 Martina Hingisová vs. Conchita Martínezová 6-3, 6-3 
Štvorhra mužov.
 Jonas Björkman / Jacco Eltingh vs. Todd Woodbridge / Mark Woodforde 6-2, 5-7, 2-6, 6-4, 6-3
Štvorhra žien.
 Martina Hingisová / Mirjana Lučićová vs. Lindsay Davenportová / Nataša Zverevová 6-4, 2-6, 6-3
Zmiešaná štvorhra.
 Venus Williamsová / Justin Gimelstob vs. Helena Suková / Cyril Suk 6-2, 6-1
Australian Open 1997

Australian Open 1997 bol grandslamový tenisový turnaj, ktorý sa konal od 13. januára do 26. januára 1997 v austrálskom Melbourne. Víťazmi dvojhier sa stali Martina Hingisová a Pete Sampras.
Seniori.
Dvojhra mužov.
 Pete Sampras vs. Carlos Moyá 6-2, 6-3, 6-3
Dvojhra žien.
 Martina Hingisová vs. Mary Pierceová 6-2, 6-2 
Štvorhra mužov.
 Todd Woodbridge / Mark Woodforde vs. Sébastien Lareau / Alex O'Brien 4-6, 7-5, 7-5, 6-3
Štvorhra žien.
 Martina Hingisová / Nataša Zverevová vs. Lindsay Davenportová / Lisa Raymondová 6-2, 6-2
Zmiešaná štvorhra.
 Manon Bollegrafová / Rick Leach vs. Larisa Neilandová / John-Laffnie de Jager 6-3, 6-7(5), 7-5
Rika Hirakiová

Rika Hirakiová (* 6. december 1971, Bejrút, Libanon) je bývalá japonská profesionálna tenistka. Počas svojej kariéry vyhrala 6 turnajov WTA vo štvorhre.
Veľkňaz boha Amona

Veľkňaz boha Amona alebo prvý Amonov prorok alebo prvý Amonov služobník () bol najvyššie postavený kňaz v kňazskej hierarchii staroegyptského boha Amona. Funkcia Amonovho veľkňaza vstúpila do pozornosti počas Novej ríše, na počiatku 18. dynastie.
Úvod.
Amonov kňazský zbor vo Vesete (Téby) nadobudol začiatkom 18. dynastie značnú moc vďaka tribútu, ktorý platil panovník (napr. Hatšepsut alebo Thutmose III.) bohu Amonovi. V tom čase malo tébske kňazstvo vo svojom čele štyroch veľkňazov:
Moc Amonovho kňazstva bola dočasne oslabená počas amarnského obdobia. Ešte zo štvrtého roku vlády faraóna Achnatona je doložený Amonov veľkňaz Maja. Achnaton počas svojho panovania odstraňoval z monumentov okrem iných božských mien aj Amonovo meno. Po faraónovej smrti sa Amon stal opäť najdôležitejším spomedzi božstiev v egyptskom štáte. Mladý Achnatonov nástupca Tutanchaton si zmenil svoje meno na Tutanchamon, čím jasne dal najavo návrat k starým náboženským pomerom a k Amonovi.
Amonov veľkňaz vo Vesete bol menovaný kráľom. Nebolo nezvyčajné, keď hodnostár, ktorý zastával túto pozíciu, zároveň zastával aj ďalšiu v správe štátu či dvora. Niekoľko veľkňazov z obdobia Ramesseho II. zastávalo pozíciu vezíra.
Ku koncu Novej ríše počas 20. dynastie mal v Amonovom kňazstve veľký vplyv veľkňaz Ramessesnacht. Jeho nástupca, pravdepodobne syn Amenhotep, sa dostal do sporu s kušitským vicekráľom Panehesim. Panehesi vytiahol s vojskom a dobyl Veset. Následne jeho dvaja hlavní velitelia – Pianch a po ňom Hrihor – zastávali pozíciu veľkňaza vo Vesete.
Po čase, okolo roku 1080 pred Kr., tj. v 19. roku vlády Ramesseho XI., bol Hrihor vyhlásený za prvého vládnuceho veľkňaza boha Amona. V tomto čase Amonovo kňazstvo držalo ekonomiku egyptského štátu v hrsti. Vlastnilo ⅔ chrámových pozemkov, 90% lodí a množstvo ďalších zdrojov. Táto skutočnosť robila Amonove kňazstvo rovnako mocným ako bol faraón, ak nie ešte mocnejším. Od 21. dynastie, približne v období od roku 1080 po 943 pred Kr., boli Amonovi kňazi skutočnými vládcami Horného Egypta. No aj napriek tomu neboli považovaný za samostatne vládnucu dynastiu s kráľovskými výsadami. Po tomto období začal ich vplyv upadať. Jeden zo synov veľkňaza Pinodžema I. dosiahol nakoniec egyptský trón a vládol štátu skoro 5 rokov ako Pasbachaenniut I. Podobne tébsky veľkňaz Pasbachaenniut III. pravdepodobne obsadil trón ako Pasbachaenniut II. a vládol ako posledný vládca 21. dynastie.
Mužská dvojhra na Australian Open 2008

Mužská dvojhra na Australian Open 2008 sa hrala ako súčasť Australian Open 2008 od 14. januára do 27. januára 2008 v austrálskom Melbourne. Svoj prvý titul na Australian open a prvý grandslamový získal Novak Đoković. Vo finále si trojka turnajového pavúka poradila s nenasadeným Francúzom Jo-Wilfried Tsongom 4-6, 6-4, 6-3, 7-6(2). 
Nasadenie.
Nižšie je zoznam nasadených hráčov.
1585 Broadway

1585 Broadway (známy tiež ako "Morgan Stanley Building") je postmoderný mrakodrap v newyorskej štvrti Manhattan. 
Má 52 podlaží a výšku 209 metrov. Výstavba prebiehala v rokoch 1989 - 1990 podľa návrhu firiem Gwathmey Siegel &amp; Associates a Emery Roth &amp; Sons. Počas výstavby bol zamýšľaný ako sídlo pre firmu Solomon Equities. V dnešnej dobe tu sídli svetová finančná spoločnosť Morgan Stanley, ktorá budovu odkúpila v auguste 1993 za cenu 176 miliónov dolárov. Budova disponuje 120 770 m2 prevažne kancelárskych priestorov. V rokoch 1997 a 1998 bola budova ocenená cenami BOMA.
Lego Mindstorms NXT

Lego Mindstorms NXT je stavebnica lega, ktorá obsahujú 32 bitovú riadiacu jednotku NXT so základnou výbavou niekoľkých senzorov: dotykový, zvukový, svetelný a ultrasonický. Môžu sa použiť aj lego senzory zo súprav k staršej riadiacej jednotke RCX (dotykový, svetelný, otáčkový, teplotný).
Cieľom týchto stavebníc je použiť programovateľné NXT ako riadiacu jednotku robota alebo meracieho zariadenia. Pomocou senzorov a vytvoreného programu je možnosť riadiť reakcie robota alebo vykonávať automatické meranie, napríklad teploty a osvetlenia.
Programovateľná NXT kocka s Bluetooth a dobíjacou batériou. Umožňuje pripojiť rozličné senzory, interaktívne servomotory a iné technické časti LEGA.
Senzory slúžia k získavaniu údajov z okolia robota a môžu byť využité pri riadení robota. Získané hodnoty je možné uložiť, prípadne preniesť do počítača pre ich ďalšie spracovanie. 
Riadiaca jednotka NXT.
Obsahuje dva procesory: 
Tri možnosti napájania:
Možnosti programovania:
Komunikácia s počítačom prebieha pomocou bluetooth alebo káblom cez USB.
Brahmanka

Brahmanka je veľká, silná a výrazne mäsitá sliepka, ktorá sa chová predovšetkým ako plemeno s mäsovou úžitkovosťou.
Opis.
Pre brahmanky je typické mohutné, široké a vysoko a nesené telo. Hrebeň je malý, hráškovitý, trojradý a bez tŕňa, medzi jemnými krčnými lalokmi je dobre vyvinutý krčný záhyb. Sú nápadné bohatým, mäkkým perím a operenými behákmi.
Je to predovšetkým mäsové plemeno s pokojnou povahou. Sú kvokavé, ročná priemerná znáška je 120 – 140 vajec so žltohnedou škrupinkou o hmotnosti minimálne 53 g.
Pôvod plemena.
Brahmanka bola vyšľachtená v Severnej Amerike z ázijských plemien hydiny, z kočiniek a malajok. 
Chov brahmanok.
Plemeno brahmanka je jedno z najväčších plemien na svete. Dobrý kohút by si mal zo stola zobrať zrnko kukurice bez toho aby vyskočil. Niekedy sa zaradzovala k plemenám mäsovým, ale v terajšej dobe už toto delenie nie je celkom pravdivé. Je to veľké, mohutné a ťažké plemeno. Kohút dosahuje v dospelosti hmotnosť až . Sliepky dosahujú hmotnosť až . Dospelosť dosahujú vo veku asi 9 mesiacov. Vychovať tak veľké a najmä vysoké zviera si vyžaduje náročné kŕmenie najmä v čase rastu na množstvo bielkovín a minerálnych látok. Na vychovanie kurčiat do dospelosti vonkoncom nestačí len obsah minerálnych látok v kŕmnej zmesi pre kurčatá. Je potrebné pridávať navyše vápnik, či už vo forme kŕmneho vápna, alebo vápenca. Potom si vyžaduje pravidelný prísun ostatných minerálnych látok vo forme minerálnych doplnkov. Je to plemeno citlivé na kŕmenie. V kŕmnej dávke potrebuje aj dostatok vlákniny, ale nie prebytok (max. do 4 % z celkovej KD), lebo tento znižuje stráviteľnosť a využiteľnosť krmiva. Kurčatá, ale najmä dospelé brahmanky sú prítulné až milé a to i napriek svojej veľkej hmotnosti.
Ženská dvojhra na Australian Open 2008

Serena Williamsová bola obhajkyňou titulu, ale vo štvrťfinále prehrala proti srbskej súperke Jelene Jankovićovej.
Somár domáci

Somár domáci (iné názvy: staršie: osol domáci; mimo taxonómie: domáci somár, domáci osol, somár, osol; latinské názvy pozri nižšie) je taxón z podrodu somár (Asinus). Presnejšie sa zaraďuje buď ako taxón (forma alebo poddruh) v rámci druhu somár africký ("Equus africanus") alebo ako samostatný druh.
Spoločne s koňom domácim je to jediný domestikovaný nepárnokopytník. 
Názvy.
Ako pri všetkých domestikovaných taxónoch, aj pri somárovi domácom je presné vedecké zaradenie sporné a teda aj sporný aj vedecký názov. Možné názvy tohto taxónu sú:
O týchto názvoch porovnaj aj systéma a vysvetlenia v článku somár africký.
Evolúcia.
Somáre domáce sa geneticky delia na dve skupiny - klád 1 a klád 2. Klád 1 vznikol z (dnes už pravdepodobne vyhynutého) taxónu somár núbijský, ktorý patrí do druhu somár africký. Klád 2 má nejakého dnes neznámeho afrického predchodcu (z druhu somár africký); jeho predchodcom však každopádne nie je somár somálsky.
Vzhľad.
Žrebec má výšku v kohútiku v priemere okolo 122 centimetrov, kobyla 115 centimetrov. Somár domáci má sivú srsť s čiernym pozdĺžnym pásom na strede chrbta a s bielym bruchom.
Potrava.
Somár domáci je bylinožravec. Okrem žihľavy, štiavu a trávy pokropenej močom a výkalmi zje somár domáci všetku rastlinnú potravu, somáre dokonca obhrýzajú aj drevo. Pred domestikáciou sa živili často len rôznymi druhmi suchých travín a kríkov.
Rozmnožovanie.
Dobou párenia sú posledné dni jari alebo prvé mesiace leta. Asi po 11 mesiacoch samica somára rodí jedno mláďa, dosť dobre vyvinuté. Už v druhom roku má normálnu veľkosť, plnú silu má ale až v treťom roku. Keď sa skríži somár s kobylou, vznikne neplodný mul, ktorý sa podobá skôr na koňa. Skrížením samice somára s koňom vznikne mulica, ktorá sa podobá viac na somára.
Význam.
Somár domáci sa používa na nosenie bremien, pretože dokáže uniesť aj 300 kg. Okrem svojej sily poskytuje aj mlieko a mäso. Mlieko somára je výživnejšie ako kravské a egyptská panovníčka Kleopatra VII. sa v somárom mlieku kúpala pre udržanie hladkej pleti. Mäso somára sa údajne pridáva do pravej uhorskej salámy.
Lama krotká

Lama krotká alebo lama (lat. "Lama glama") patrí medzi domestikované druhy. Ide pravdepodobne o domestikovanú formu huanako, pretože je morfologicky podobná "Guanaco cacsilensis". Podobne ako alpaka obýva oblasti Altiplána v Bolívii a v Peru. Malé populácie sú tiež v severnom Čile, Argentíne a Ekvádore. Pasie sa na horských svahoch a spása stredné až dlhé trávy.
Opis.
Lama je vysoké robustné zviera, dosahujúce výšky 110 až 150 cm a hmotnosti 130 až 155 kg. Uši sú dlhé, tvár je so srsťou, nosná časť je dlhá, rovná, špička nosa je okrúhla. Chrbát je plochý od pleca až po zadok, chvost sa stáča hore a na chrbát. Lamy sa trochu líšia podľa miesta rozšírenia hustoty srsti a podľa jej farby. 
Plemená.
Rozlišujú sa dva typy: "Ch'aku" a "Ccara". Väčšina (70 - 80 %) andských lám patrí k typu Ccara (zvaná tiež „bezvlnná lama“), ktorý je charakterizovaný holou tvárou a nízkou srsťou. Menej obvyklý je typ Ch'aku („vlnatá lama“), ktorý ako názov naznačuje, produkuje viac vlákna a má čelo a uši porastené srsťou. Vyskytujú sa však tiež kríženci medzi týmito typmi.
Využitie.
Lama je cenným zdrojom vlákna. Mäso je chudé, červenej farby, nemramorované, jatočná výťažnosť je 60 %. Koža sa hodí k výrobe sandál, topánok a vakov. Poskytuje asi 2 kg srsti ročne. Vlákno, ktoré sa vyskytuje v škále od bielej po čiernu, je dlhé a hrubé.
Používa sa k výrobe povrazov, vakov, mechov, pokrývok aj látok k výrobe odevov, avšak vzhľadom k robustnej stavbe tela sa lama vždy chovala predovšetkým k účelom pre transport rôzneho materiálu. Pohybuje sa väčšinou v karavánach. Vyznačuje sa vysokou odolnosťou voči drsným podmienkam prostredia a veľkou vytrvalosťou v prenášaní nákladov o hmotnosti až 40 kg. K tomuto prenášaniu sa väčšinou používajú kastrovaní samci. Lama je symbolom živočíšnej výroby Bolívie.
Panleukopénia

Panleukopénia alebo mačací mor je silne virulentné ochorenie s inkubačnou dobou 2–10 dní postihujúce len mačky. Ochorenie máva spravidla veľmi rýchly priebeh a môže pripomínať otravu. Prejavuje sa súčasnými prudkými hnačkami a zvracaním, veľmi často končí smrťou zvieraťa. Je možné proti nemu zviera zaočkovať.
Vírus napadá výstelku tráviaceho traktu, spôsobuje vredy a rozpad výstelkového epitelu. Zároveň sa znižuje množstvo bielych krviniek, čo zhoršuje imunitu zvieraťa. Nákazu si medzi sebou zvieratá väčšinou predávajú cez sekréty, ktorými sa kontaminuje napríklad voda na pitie. Postihnuté zviera je apatické, zvracia, má vodnatú hnačku, veľakrát je v stolici krv, neje a nepije. Pokiaľ je nákaza slabšia, je možnosť vyliečenia. Ak sa nakazí gravidná mačka, väčšinou potratí. Pokiaľ sa narodia živé mačatá, mávajú postihnutý mozoček, následkom čoho majú zhoršenú koordináciu pohybu alebo môžu byť aj slepé.
Eleonóra Habsburská

Eleonóra Habsburská (* 15. november 1498, Brusel, Svätá rímska ríša – † 18. február 1558, Talavera de la Reina, Španielsko) bola rakúska arcivojvodkyňa, španielska infantka a kráľovná portugalská a francúzska.
Život.
Eleonóra bola dcéra burgundského vojvodu Filipa Habsburského a jeho manželky Jany I., kráľovnej Kastílie a Leónu. Jej rodičia mali búrlivé manželstvo, hoci sa zo začiatku zdalo, že bude šťastné. Filip bol záletný a jeho manželka to nebola ochotná tolerovať, preto sa Filip, za podpory svojho svokra aragónskeho kráľa Ferdinanda II. snažil vyhlásiť Janu za šialenú. Po Filipovej smrti bola kráľovná „šialená“ žiaľom zavretá v kláštore, kde strávila zvyšok života, a vládu prevzal jej otec.
Eleonóra prežila detstvo na dvore svojej tety Margaréty Habsburskej, nizozemskej miestodržiteľky, spolu s bratom Karolom a sestrami Izabelou a Máriou. Margaréta Habsburská bola veľmi vzdelaná žena a všetkým deťom poskytla láskyplnú starostlivosť aj skvelé vzdelanie.
Manželstvá a deti.
7. marca 1519 sa v Lisabone vydala za portugalského kráľa Manuela I. (* 1469 – † 1521), s ktorým mala dve deti:
5. augusta 1530 sa vydala vo Viedni za francúzskeho kráľa Františka I. (* 1494 – † 1547).
Zoznam portugalských kráľovien

Zoznam portugalských kráľovien zahŕňa manželky panovníkov Portugalského kráľovstva, ktorým patril titul kráľovná, počínajúc rokom 1143, kedy na portugalský trón zasadol prvý kráľ Alfonz I., z rodu Burgundovcov. 
Tieto ženy samy nevládli, maximálne boli len v niekoľkých prípadoch regentkami za svoje neplnoleté deti. 
Pre prehľadnosť sú kráľovné radené podľa vládnucich dynastií ku ktorým patrili ich manželia. Na portugalskom kráľovskom tróne sa vystriedali štyri vládnuce dynastie:
Zoznam portugalských panovníkov

Zoznam portugalských kráľov je prehľad panovníkov Portugalského kráľovstva ležiaceho na Pyrenejskom polostrove od roku 1139, kedy sa Portugalsko oddelilo od Leónskeho kráľovstva a Alfonz I. sa stal prvým portugalským kráľom (pápežom uznaný v roku 1143), do zániku monarchie 5. októbra 1910. 
Na portugalskom kráľovskom tróne sa vystriedali štyri vládnuce dynastie:
Dejiny.
Burgundovci panovali v Portugalsku viac než dve storočia, posledný kráľ Ferdinand I., ktorý zomrel v roku 1383, mal len jednu dcéru Beatrix, ktorej manžel kastílsky kráľ Ján I. nedokázal nárok na trón obhájiť.
Druhou vládnucou portugalskou dynastiou sa stali Avizovci, jej zakladateľom a prvým portugalským kráľom z tejto dynastie bol Ján I., nemanželský syn kráľa Petra I. Ich dve storočia trvajúcu vládu ukončila dynastia Habsburgovcov.
Poslednou portugalskou vládnucou dynastiou boli Braganzaovci, ktorí v Portugalsku vládli od roku 1640 do roku 1910. Z tejto dynastie pochádzali jediné dve vládnuce kráľovné Mária I. a Mária II.